
OPETTAJALLE 

Näiden  "Aakkosien"  opettamisessa  —  yhtä  hyvin  kuin 
kaikessa  muussa  opetustoimessa  —  pitää  paikkansa  vanha 
sana :  opettaja  tekee  koulun.  Opettajan  tulee  ohjata 
lapset  perinpohjin  ymmärtämään  jok'ainoa  heille  uusi  sana 
ja  käsite,  asia  ja  ajatus,  sitä  myöten  kun  niitä  esiintyy. 
Opettajan  on  myös  aina  selitettävä,  mitkä  lauseet  ovat  va- 
kavaa totta,  mitkä  leikkiä,  tahi  taas  ivaa  nykyisestä  järjes- 
telmästä ;  (viimemainitussa  tarkotuksessa  on  esim.  käytetty 
lausetta :  Susi  suorassa,  lammas  väärässä  —  jota  lasten  olisi 
mahdoton  omin  neuvoin  ymmärtää).  Joka  rivillä  on  muis- 
tettava, että  tätä  kirjaa  ei  ole  aiottukaan  lasten  omin  päin 
opittavaksi.  Mitä  vaikeammalta  jokin  seikka  opettajan  mie- 
lestä tuntuu  lapsille  käsittää,  sitä  erinomaisempi  tilaisuus 
siinä  on  opettajalla  valaista  asiaa  helppotajuisilla  esimer- 
keillä, eli  yleensä  käyttää  ja  kehittää  opetustaitoaan.  Tähän 
kirjaan  on  aivan  tarkotuksellakin  jätetty  paljon  sellaisia  ti- 
laisuuksia. Sosialistisessa  kansanvalistuksessa  tarvitsem- 
me, näet,  taitavia  opettajia,  joshan  tarkkaavia  oppilaitakin. 

Ulkolukua  ei  oikeastaan  saisi  vaatia  keltään,  mutta 
missään  tapauksessa  ei  lapsilta.  Sitä  ei  pitäisi  edes  suosia. 
Mikä  jo  luonnostaan  kuuluu  lasten  ajatuspiiriin,  tahi  minkä 
he  opettajan  johdolla  ovat  tulleet  täysin  käsittämään,  se 
heitä  huvittaa,  ja  ainoastaan  sen  he  todella  oppivat.  Ulkoa 
höpöttämällä  ei  mitään  opita.  Päinvastoin  on  vanhanaikai- 
nen koneellinen  ulkoluku  omansa  kuolettamaan  koko  itse- 
näisen ajatuskyvyn  —  siis  estämään  kaiken  todellisen  oppi- 
mismahdollisuuden. Tekijä. 


Kiri  o  tuska  r/o  tu  ksia 

kivitauluilla 


cc  c  ccc  n  utu  iccctic  tucru 

wc  nctnc  mwm/wuc  tuemme 

w  mcu/ruc  tmccc^c  vuc&mu  wccmce 

w  wtMC  ificcvc  ^ccru  viou/m 

e  cmc  <we  oti^rcc  'mccom  'rucewi 

S  möc  m&cn 

cc  wccccwcc  cta/wuc  ccccvec  ccctui  cu/waw, 

ä  eläne  cu/rrccc  äävi  tMictovrt 

e  eno  ewo  ewie  wwce 

4  täcccwi>  kuew-a  &e&€tw  bcmrucA  ^o^^nee^n 

/'  iwnM  i&frtyeMtä  icccwruitäcc 


t/  St/ rrY  / 1/ räjt    itijyää  S  t/ö/n /ne 

/t  ha/t/ti    r /t/ti    Sa/i/ti    /taJtJti 

a  vjif/ejt    j^/tf/ut   Sa/tae/i  kä/tae/t 

l  latii/z  lue/u  ta/r/asi   tsetieni/ne 

t  tu/tt/  taaMa  mtc/ficvci  UMttctmitS 

d  Scoac/cuirt    tuodcutn  kuv/c/n 

A  Aewwi&ri  'tfA/im/  neincläm   /o/Uo 

/&  ffci/zt  häk/d  /tuJeJzc  tziefä/ixx 

Havainto-  ja  tavausharjotuksia 

Samalla  kun  lapset  kuvien  avulla  oppivat  tuntemaan  ja  ar- 
viokaupalla  lukemaan  esineitten  nimet,  on  heidän  opeteltava  myös 
kirjottamaan  ne  tauluilleen.  Opettajan  on  kyseltävä,  mitä  lapset 
tietävät  kunkin  esineen  rakenteesta  ja  käytännöstä  y.  m. 


pata 


kana 


saha 


koira 


onki 


on 


lasi 


vene 


sika 


sauna 


viulu 


talo 


pyörä 


reki 


puu 


Pa-ta  pa-ras  ta-va-ra 
ma-ta-las-sa  ma-jas-sa. 
An-na  pa-dan  an-taa, 
Man-ta  pa-dan  kan-taa, 
san-ka  pa-taa  kan-nat-taa; 
pa-ras  kan-taa  san-gas-ta  pa-taa. 


E-san  ve-ne  ve-teen; 
Pek-ka  taak-se, 
E-sa  e-teen  — 
me-rel-le  ve-ne  e-te-nee, 


avain 


perho 


kengät 


tähkä 


kelkka 


kantaa 


poika 


sakset 


talvi 


tupa 


kerä 


kynä 


II 


höylä 


hattu 


kärryt 


ratsastaa 


saari 


Mansikka 


It-ki  il-ma,  ve-si  vie-ri 

a-las  pit-kin  ai-dan  vart-ta, 

sa-de  piek-si  pih-la-ja-ta. 

Ei  sa-de  vart-ta  tai-ta,  ei  kaa-da, 

ei  tai-da  pa-hem-paa, 

vain  leh-det  tait-taa. 

On-ko   Ot-to 
or-po  poi-ka? 
Ei  o-le  Ot-to 
or-po  poika, 
Ot-to  ei  oo 
toi-sen  orja, 
vaan  on  ko-ko 
ta-lon  porho. 

O-tol-la  on  o-ma  var-sa, 

o-ri-var-sa   oi-val-li-nen. 

mylly 


lukko 


aita 


\w»^ 


helmet 


E 
B 


ikkuna 


tuoppi 


tyttö 


pesee 


Ur-po  uh-ke-a  he-vo-nen, 

Uu-non  var-sa  oi-kul-li-nen. 

Re-ki   ku-moon, 

Uu-no  lu-meen. 

Mut-ta  mik-si 

Uu-no    uskoi 

suit-set  hur-jan  var-san  suu-hun? 

nuoli 


lammas 


silmä 


aitta 


istuu 


pöytä 


juoksee 


ruusu 


keikari 


ovi 


saappaat 


tie 


H 


jänis 


Y-li-ta-lon  Erk-ki 

ja  A-la-ta-lon  Ant-ti 

on  yh-ty-neet  yh-teen  liit-toon. 

Lyi-jys-tä  va-loi-vat  luo-te-ja; 

am-pu-vat  pyyn, 

jos  se  kuu-ses-sa  py-syy. 

Ä-lä    pel-kää    mär-kää    sää-tä: 
lai-ta  kat-tos  pi-tä-väk-si ! 
Ä-lä  läh-de  jär-ven  jää-tä, 
ell-et  tie-dä  kes-tä-väk-si, 

Öil-lä  on  yöl-li-set  u-nen-sa, 
ei-kä  ne  mi-tään  ,, tie-dä". 
Päi-väl-lä  on  työn-sä  ja  huo-len-sa, 
joi-ta  ei  yök-si  myös-tää  siedä. 


sukset 


II 

ip?Hi^* 

II 

PE 

1 

LsJlflsBsi 

1 

jS^sä 

kiehuu 

veili 


kävelee 


silta 


länget 


arkku 


hiiri 


kirves 


taulu 


nyrkki 


onkii 


1.) 

Ai-na  on  ai-ka  haus-kem-pi, 

kun   on   py-hä-nä   keit-tä-mis-tä. 

En-sin  mies  o-pe-te-taan, 

sit-ten  hat-tu  han-ki-taan. 

Hut-tu-sel-la  on  hy-vät  huu-let, 

joil-la  vel-liä  ve-tää, 

ka-lan  lien-tä  lil-lit-tää. 

It-se  mi-nä   a-si-a-ni  vas-taan 

ja  rat-taa-ni  ras-vaan, 

en-kä  pääs-tä  ke-tään  ne-näl-le-ni. 

Jo-ka  e-del-lä  ra-vaa, 

se  por-tit  a-vaa; 

jo-ka  pe-räs-sä  kul-kee, 

se  ve-rä-jät  sul-kee. 

Käs-kis-pä  työl-le,  kun  o-min  ruo-kin-sa 

ker- juul-le ! 
Lu-pa  on  leik-kiä  pu-hua, 
vaan  ei  pak-ko  vii-sas-tel-la. 
Mi-käs  mie-hen  op-pi-es-sa: 
op-pii  kar-hu-kin  tans-si-maan. 
Niis-tä  ne-näs  ja  nos-ta  hou-sus, 
o-le  niin-kuin  muut-kin  mie-het! 
„Oi-ke-us  on  ko-va",   sa-noi  kis-sa 
kun  hiir-tä  no-kas-ta  ve-ti. 
Puh-das  pai-ta,   voi-lei-pä: 
sii-nä  lap-sen  tar-peet. 
Rik-kaat  hy-vin  e-lä-vät, 
köy-hät  kil-ju-en  pe-räs-sä. 

Sil-mä  kyl-lä  e-teen-sä  kat-soo, 

mut-ta  ne-nä  par-ka  se  vaa-ras-sa  on, 

Tai-dol-la  ki-vi-työ-tä  teh-dään. 

Uk-ko  kiu-sa-si  ak-kaa, 

pa-ni  tuh-kaa  pa-taan  — 

sai  sen  it-se  syö-däk-sen-sä. 

Va-paa  val-ta  ah-ve-nel-la 

ot-taa  on-keen,  jos  tah-too. 

Yk-si  ta-lon  työ, 

ma-kaa  taik-ka  syö. 

Ä-lä  tee  pilk-kaa, 

pilk-ka  tu-lee  o-maan  nilk-kaan 

ja  sär-kee  sää-ri-luut-kin. 

Öil-lä  päi-vät  jat-ke-taan, 

pe-tä-jäl-lä  pel-lon  sie-men. 


ja 


köyhä 


Työmies 


ei  ole 


tyhjäntoimittaja 


Ar-von-sa  mies  an-sait-see, 

vaan  ei  lii-kaa  y-lis-tys-tä. 

A-pu  lap-sesta:   pe-ru-nan  kuo-rii, 

tois-ta  syö. 

E-nem-pi  on  tien  neu-voji-a 

kuin  on  ruu-an  an-ta-ji-a. 

Ei  mis-sään  niin   o-mil-len-sa   tu-le 

kuin  tap-pe-lus-sa:  jos  is-kun  antaa, 

niin  kak-si  saa. 

Her-rain  e-lo 

köy-hän  ve-ro. 

Hel-pot  päi-vät:  ei  työ-tä,  ei  ruo-kaa. 

I-ä-ti  ei  sa-da,  ei-kä  i-ä-ti  pais-ta  päi-vä, 

Ih-me-pä  se,  jos  sai-ras  syö  — 

syö-hän    ter-ve-kin. 

Jo-ka  tois-ta  aut-taa, 

se  it-se-ään  ko-hot-taa. 

Jo-pa  ve-ti  nau-rut  suu-hun, 

kun  saa-tiin  py-häk-si  lei-pää. 

Kau-nis  nuo-ri,  vii-sas  van-ha. 

Ku-kin  e-lää  vi-ral-lan-sa, 

Luk-ka-ri  suu-rel-la  ki-dal-lan-sa. 

Lap-si-par-vi  köy-hän  sär-vin. 

Lais-kuus  on  hy-vä  lah-ja,   kun  sen 

oi-kein  käyt-tää. 

Mie-li  mie-he-nä  pi-tää, 

ko-ko-a  on  kon-nal-la-kin. 

Mi-tä  ou-to  tie-tää, 


i* 


tu-lee  tu-paan,  is-tuu  pöy-tään. 
Neu-voil-la  maa   hal-li-taan, 
ei  vä-ki-voi-mil-la. 
Nii-tä  hei-nä  juur-ta  myö-ten, 
syö  puu-ro  puu-ta  myö-ten. 
O-pik-sem-me  on-nen  heit-to, 
vii-sa-u-dek-si   va-hin-ko. 
O-le  va-kaa,  ä-lä  va-ras-ta, 
pi-dä  pus-si,  johon  pa-net! 
Puh-das  on  hy-vä  näh-dä, 
vaik-ka  on  pa-ha  teh-dä. 
Pal-jon   puut-tuu   puu-ros-ta, 
kun  vet-tä  ja  jau-ho-ja. 
Rau-ta  en-nen  kat-ke-aa 
kuin  mie-hen  sa-na  rat-ke-aa. 
Ri-pit-ti-kös  pap-pi  it-sen-sä! 
Saa,  kun  tah-too, 
voi,  kun  viit-sii. 
Se  on  tä-män  vuo-den  ta-pa, 
et-tä  kun  ei  kat-so,  niin  ei  nä-e. 
Töis-tä  mies-tä  mai-ni-taan, 
vaan  ei  suu-ris-ta  sa-nois-ta. 
Tee  kiu-saa:  hak-kaa  pää-tä-si 
nurk-kaan ! 

U-ris-ten  koi-ra  met-sään, 
ei  se  jä-nis-tä  tuo. 
Uh-kaa-va  ei  lyö, 
ei-kä  hauk-ku-va  pu-re. 

Vi-su  vil-jan-sa  pi-tää, 
au-lis  kaik-ki  an-taa. 
Va-sik-ka  ei  ru-koil-len  e-lä, 
jos  ei  juo-mal-la  e-lä-ne. 
Yk-si  pa-hin  por-sais-ta-kin. 
Y-ri-tä  en-sin  ja  u-ra-ja  sit-ten! 
Ää-net-tä  on  hul-lu-kin  vii-sain. 
Äl-kää>  hy-vä  vie-ras>  vet-tä  juo-ko 
huo-men-na  teh-dään  kal-jaa. 


Mitä  Väinö  näki  sirkuksessa 


Kirjotusharjotuksia 

lyijykynällä 


S^rut  /xuXe  ^ontnaäla,   aina,  tuA/mä.  ta/iin<t^« 

&i  o/e  AatÄÄ-i  •ntie/i  'uAdeit  tnieAerv  ftdtöteä.. 

JföuAtä,  Kiitetuat   mieli,   tieteta*  KiitoK&ert  liemi. 

Jkot  tta&Axiat  itcuvnuiMo,  ajastat,  fiieviet  fuuttea  /vie&tdttbti. 

JtUut&et /vcut/wsue?i  tvata^at,  nollat  AeAu&n  /cu/Jc&vat. 

~&u&  uAaa'  fiete  fiovMi&ta;  'uAcCel/ä.  ta-vti/tdt,  rve   airttcuvat 

dlieb  ie,ioAa,  mielen,\d.  Aa/lifree. 

^Aotta  Äoi&a.  AaittcUa,  /taataa  veltä.  tixyvvilteu. 

€/ta£oiäta  omat  tu/evat,  Aa£m&£  tte^et  vie^aAäta. 

csavem/U  iiiato  burnHnen,  Aairt  /vaAa iama/ivv&n,. 

^faA/iaan,  itydä-ntit  Aavmittaa,  Aan,  A&uA&n  laskee  ontut/lo/laan, 

5/ai  tti&*a&ta  Ae-voäta,  &aat  /kirvat  flcUAa&tati, 


ja 


Vi//ä  cvxmas  iouctesJee/la,,  Atuvit€t/oMa  /cu^e^Jce/Za 


'>»C 


Lukuharjotuksia 

Tavuttain  luku 

Tavataan  hiljaa,  mielessään,  valmiit  tavut  vasta  lausutaan 
ääneen. 

Iik  ka  is  tui  su  kat  sy  lis  sä, 
mie  tis  kel  Ien.  Is  tui  puo  Ien 
tun  tia.  Is  tui  tun  nin.  Mi  tä 
Iik  ka  mie  tis  ke  li  ?  Ku  ka- 
pa  sen  tietää!  Ehkä  muis- 
te  li  yöl  li  si  ä  u  ni  aan  ta  hi  van  ho  ja 
sa  tu  ja.  Mut  ta  ei  a  ja  tel  lut  si  tä,  mi- 
tä hän  nyt  o  li  te  ke  mäs  sä. 

Iik  ka  ei  voi  nut  päät  tää,  kum  pa- 
seen  ko  jal  kaan  sa  hän  en  sin  su  kan 
ve  täi  si,  oi  ke  aan  ko  vai  va  sem  paan. 
Oli  kah  den  vai  heel  la.  Ei  huo  man- 
nut, kuinka  siinä  arvellessa  aika 
ku  lui.  Iik  ka  myö  häs  tyi  kou  lus  ta. 
Sai    sii  tä    ran  gais  tuk  sen. 

Ii  kas  ta    kas  voi    saa  ma  ton    nah  jus. 

Tuos  ta    tun  nen    vir  kun    mie  hen : 
pi  an    söi,    vä  le  hen    ken  ki, 
pi  an    pis  ti  hen    pi  hai  le, 
te  rä  väs  ti    töil  le    läh  ti. 


Mai  ja  o  li  maan  vai  va  na  tä- 
los  sa.  Kaik  ke  a  hän  ky  se  li  ja 
u  te  li,  ja  mel  kein  ai  na  sei  lais- 
ta, jo  ta  hä  nen  ei  tar  vin  nut 
tie  tää.  Jo  ka  laa  ti  kon  hän 
nuus  ki,  jo  ka  nur  kan  nuo  hoi. 
I  sän  kir  jat  kin  li  ka  si  ja  äi  din 
va  lo  ku  vat  töh  ri. 

Lo  pui  ta  ei  ku  kaan  viit  si  nyt  vas- 
ta ta  Mai  jan  ky  se  lyi  hin,  vaik  ka  hän 
jos  kus  ky  syi  oi  ke  a  ta  kin  a  si  aa. 
Mai  ja  rie  pu  o  li  tur  han  u  te  li  as. 
Kaik  ki  en  nus  ti  vat,  et  tä  Mai  jas  ta 
tu  lee    juo  ru  kel  lo. 

Mut  ta  Mai  ja  voi  sii  tä  kor  jau  tu  a, 
kun    kas  vaa    ja    miel  tyy. 

Sanottain  luku 

Lausutaan  ääneen  vasta  koko  sana. 

Ville  oli  vilkas  poika,  iso 
kooltaan,  terve  ja  vahva. 
Mutta  hänellä  oli  huonoja 
tapoja.  Särki  pikku  sisko- 
jensa lelut  ja  hajotti  hei- 
dän leikkinsä.  Pieksi  usein 
pienempiänsä  ja  teki  kai- 
kille ilkeyttä.  Rääkkäsi  ! 
myös  kissoja  ja  koiria, 
kun   sai  käsiinsä. 


Villestä  ei  kukaan  pitänyt.  Kotona 
ja  kylässä  sanottiin,  että  Ville  on  paha 
poika.    Samaa  sanottiin  koulussakin. 

Vasta  kun  Ville  tuli  vanhemmaksi, 
ymmärsi  hän  tehneensä  pahoin  ja  pa- 
ransi käytöksensä.  Sittemmin  hän  aina 
auttoi  ja  suojeli  heikompia. 

Niin  Villestä  kuitenkin  tuli  kelpo 
mies.  Silloin  hän  häpesi  ja  katui,  että 
oli  nuorena  ollut  niin  vallaton  ja  häijy. 

Arvo  joutui  usein  kävelemään  pal- 
jain päin,  kun  ei  löytänyt  hattuansa. 
Hän  ei  muistanut,  minne  oli  sen  pan- 
nut. Kun  Arvo  oli  hatuttomin  päin, 
pilkkasivat  toiset  pojat  häntä. 

Arvon  muutkin  vaatteet  ja  kapineet 
olivat  hujan  hajan,  missä  sattui.  Aa- 
musin,  kun  oli  kouluun  kiire,  ei  ollut 
vähä  puuha  etsiessä  hänen  vaatteitaan 
ja  kenkiään.  Sai  siinä  äiti  pauhata  ja 
touhuta. 

Koululla  Arvo  vasta  huomasi,  että 
oli  unhottanut  kirjansa  ja  taulunsa  ko- 
tiin. Opettaja  käski  hänen  käydä  ne 
noutamassa,    että    muistaisi    toiste    pa~ 


remmin.      Mutta    huomenna    oli    Arvo 
taas  yhtä   huolimaton  ja  muistamaton. 

Tiedä    tiesi, 
muista    murusi, 
katso    kalusi, 
ajattele    asiasi. 

■  ■  ■ 


Sujuva  luku 

Pysähdytään  ainoastaan  välimerkeissä. 

S  u  ujt  a  r  i 

Suutari  tekee  kenkiä 
ja  saappaita.  Ennen 
kulki  suutari  maa- 
seudulla talosta  ta- 
loon ja  teki  jalkinei- 
ta talon  väelle  koko 
vuodeksi  kerrallaan. 
Niin  hän  viipyi  joka 
talossa  monta  viik- 
koa. 

Lapset  mielellään 
katselivat  suutarin 
työskentelyä.  Suuta- 
ri kertoi  lapsille  sa- 
tuja. Kertoi  heille  myös  kaukaisista 
maista,  suurista  meristä  ja  entisten  aiko- 


jen  tapauksista.     Suutari  oli  lasten  suo- 
siossa. 

Nyt  ei  enää  ole  paljon  suutareita.  Jal- 
kineet tehdään  suurissa  tehtaissa.  Kym- 
meniä koneita  tarvitaan  kengän  valmista- 
miseen ja  hoitaja  joka  koneelle.  Sellai- 
nen koneisto  syytää  kenkiä  mailmaan 
enemmän  kuin  sadat  suutarit.  Sillä  kä- 
sityö on  hidasta  konetyön  rinnalla. 


«>♦<> 


Reilu  poika  ja  luikki 

Poikain  tullessa  ulkoa  välitunnilta 
opettaja  huomasi,  että  Eero  ja  Aapo  oli- 
vat tapelleet  —  ei  leikin  päältä,  vaan  to- 
sissaan. Opettaja  kutsui  heidät  luok- 
sensa. 

,,Te  olette  tapelleet  taas",  sanoi  opet- 
taja, „vai  kuinka?" 

,,Niin  —  kun  tuo  —  tuohan  se  Aapo", 
alkoi  Eero  syytellä. 

,,Puhutaanpas  ensin  siitä,  mitä  sinä 
teit",  keskeytti  opettaja.  „Sitte  me  kyllä 
kerkiämme  siihen,  mitä  Aapo  teki.  Tap- 
pelitko  siliä?" 


Mutta  Eerolta  oli  mahdoton  saada  suo- 
raa vastausta.  Hän  kierteli  ja  kaarteli, 
kertoen  yhä  uudestaan,  että  Aapo  oli  hän- 
tä lyönyt. 

„Löitkö  sinä?" 

„Enhän  minä  —  kun,  tuota  —  tuohan 
se  Aapo". 

,,No,  Aapo",  kysyi  opettaja  tältä,  ,,löit- 
kös  sitte  sinä?" 

,,Löin  minä",  vastasi  Aapo  arvelemat- 
ta, ,,ja  lyön  toiste  vielä  lujemmin,  kun  se 
tulee  aluksi". 

,, Tappelun  halu  on  perintöä  raakalais- 
a joilta,"  selitti  opettaja.  ,, Koulussa  sem- 
moisia tapoja  ei  suvaita."  Sentähden  hän 
määräsi  molemmat  pojat  istumaan  tun- 
niksi jälkeen. 

„Tuosta  Aaposta  minä  kuitenkin  toi- 
von miestä",  ajatteli  opettaja  itsekseen, 
,, mutta  Eerosta  taitaa  tulla  luikki". 

Viettelijä  ja  ilmiantaja 


Aika  lurjuk- 
sia nuo  po- 
jat kaikki 
kolme.  Ei 
säily    heiltä 

ihmisten 
marjapen- 
saat,  ei   he- 
delmäpuut, 
ei  naurishal- 
meet      eikä 
kananpesät. 
Pahin  heis- 
tä on  Esko,  joka  tuossa  nytkin  uutta  ku- 
jetta kuiskuttelee  Jukan  korvaan.     Yrjö 
ei  vielä  edes  ole  selvillä,  mistä  oikeastaan 
on  kysymys,  mutta  tietysti  hän  on  valmis 
yrittämään  siinä,  missä  toisetkin. 

Esko  aina  ensin  pahanteot  keksii  ja  nii- 
hin toisia  yllyttää.  Usein  ei  itse  lähde 
kaikkein  vaarallisimpiin  yrityksiin  ollen- 
kaan, vaan  piilopaikassa  odottelee,  että 
toiset  tuovat  hänellekin  osansa  saaliista. 
Hän  on  viettelijä. 

Kerran  sattui,  että  Esko  kaikesta  varo- 
vaisuudestaan  huolimatta   joutui   kiinni 

naapurin  naurismaasta.  Toiset  olivat  jo 
ennättäneet  livistää  tiehensä.  Ilman  ky- 
symättä Esko  silloin  ilmotti,  että  oli  hä- 
nellä ollut  tovereitakin  tässä  asiassa,  mm. 
Jukka  ja  Yrjö.  Toivoi  kielittelemällä  pää- 
sevänsä pulasta. 

Mutta  siinä  Esko  erehtyi.  Naurismaan 
isännältä  hän  sai  saman  saunan  kuin  toi- 
setkin, ja  jälestäpäin  toverit  hänet  vasta 
oikein  kylvettivät,  koska  Esko  oli  ruven- 
nut ilmiantajaksi. 

Sen  kerran  perästä  tiesivät  Jukka  ja 
Yrjö  varoa  Eskoa  ja  hänen  ehdotuksiaan. 
Harvoin  he  sitte  enää  joutuivat  mihin- 
kään rettelöihin. 


Viisas  lahna 

Viannan  koskella  Pohjois-Savossa  eli 
kalastaja,  joka  tarkoin  tunsi  sen  seudun 
kalapaikat.  Hän  oli  myös  tehnyt  huomi- 
oita kalojen  elämäntavoista.  Siitä  oli  hä- 
nelle sekä  huvia. että  hyötyä.  Kuta  pa- 
remmin hän  oppi  tuntemaan  kalojen  ta- 
poja, sitä  taitavammin  hän  osasi  asettaa 
pyydyksensä,  niin  että  kalat  niihin  tart- 
tuivat. 

Vähä  ylempänä  kosken  niskaa  oli  ruo- 
hikkorantainen  puro,  johon  lahnat  kutu- 
aikana tapasivat  nousta  iltasin ;  sieltä  taas 
aamusin  palasivat  väljemmille  vesille. 
Kalastaja  piti  silmällä,  milloin  lahnat  oli- 
vat nousseet  puroon.  Ilta  myöhällä  hän 
sitte  viritti  verkkonsa  puron  suulle,  toivo- 
en siten  vangitsevansa  koko  lahnaparven. 

Kun  hän  seuraavana  aamuna  tuli  nos- 
tamaan verkkoansa,  ei  siinä  ollut  yhtään 
kalaa.  Varmasti  olivat  lahnat  kuitenkin 
siitä  ohi  menneet,  koska  niitä  ei  enää  pu- 
rossa näkynyt,  ei  kuulunut. 

Ehkä  oli  niille  jäänyt  hiukan  aukkoa 
verkon  ja  ranta-äyrään  väliin,  ajatteli  ka- 
lastaja, tahi  oli  verkon  alareuna  jossakin 
kohden  jäänyt  koholle  pohjasta,  ja  lah- 
nat siitä  syystä  päässeet  onnekseen  livah- 
tamaan. Sinä  iltana  hän  laski  verkkonsa 
vielä  huolellisemmin,  ettei  vaan  mihin- 
kään jäisi  aukkoa.  Mutta  aamulla  oli 
verkko  yhtä  tyhjä  kuin  ennenkin. 

Silloin  hän  päätti  vielä  kerran  laskea 
verkkonsa  samaan  paikkaan  yöksi  ja  tul- 
la varhain  aamulla  oikein  asian  aikain 
katsomaan,  millä  tavalla  lahnat  voivat 
päästä  sivu  sellaisesta  satimesta* 


Hän  sai  sen  nähdä.  Rannalla  maaten 
ruohikossa  hän  näki  kaikki,  mitä  tapahtui 
tuossa  matalassa  vedessä  puron  suulla. 

Kun  lahnaparvi  oli  tulossa  pois  puros- 
ta, ui  ensimäisenä  vanha  lahna,  iso  ja  le- 
veä, sellainen  käsnänenä,  jota  kalamies 
pitää  paraimpana  herkkuna,  mutta  joka 
harvoin  käy  pyydykseen.  Jos  ei  se  olisi 
tottunut  vaaroja  välttämään,  ei  se  olisi- 
kaan niin  vanhaksi  elänyt.  Muu  parvi  oli 
järjestynyt  kahden  puolen  johtajaansa, 
vähä  jälkiviettoon. 

Lahna-vanhuksen  tullessa  verkon  luo 
kalastaja  tuskin  saattoi  uskoa  todeksi  si- 
tä, minkä  silmillään  näki.  Vanha  lahna 
kääntyi  lappeelleen  puron  pohjaa  vasten, 
tunkien  kuononsa  verkon  alapaulan  alle; 
sitte  se  käänsi  leveän  ruumiinsa  pystyyn 
taas,  nostaen  verkon  alasyrjän  selkäänsä. 
Niin  siihen  jäi  molemmille  puolin  sen 
verran  rakoa,  että  pienemmät  lahnat  hel- 
posti pääsivät  menemään  sivu.  Vakavas- 
ti vanha  lahna  siinä  könötti  paikallaan, 
kunnes  koko  parvi  oli  mennyt  verkon 
alitse.  Sitte  se  vasta  ui  toisten  luo,  joh- 
taaksensa  niitä  edelleen. 

Nyt  tiesi  kalastaja,  miten  lahnat  olivat 
hänen  verkkonsa  väistäneet. 


Seitenoikean  laskumies 

Seitenoikea  on  itäisellä  Pohjanmaalla, 
Kajaanin  kulmalla.  Se  on  väkevä,  vihai- 
nen koski,  vaarallinen  laskettava.  Terva- 
veneitten  siitä  kuitenkin  täytyy  kulkea. 
Mutta  tarkka  huoli  on  pidettävä,  ettei  ve- 
ne pääse  yhtään  syrjähtämään  pois  oike- 
alta väylältä.  Muuten  surma  tulisi  ihmi- 
sille, ja  sinne  jäisivät  tervat. 

Kerran  oli  kolme  venekuntaa  laske- 
massa Seitsenoikean  koskesta.  Eellimäi- 
sessä  veneessä  oli  peränpitäjänä  vanha 
luotettu  laskumies;  toiset  vain  osasivat 
seurata  jälessä.  Niin  oli  koko  matkue  yh- 
den miehen  varassa. 

Hyvin  siinä  mentiin,  kunnes  illan  pime- 
tessä nousi  kauhea  rajuilma.  Ukkonen 
jyrisi  ja  salamat  välähtelivät.  Muut  kyy- 
ristyivät veneitten  pohjalle,  paitsi  kunkin 
veneen  perämiehet.  Niiden  oli  seistävä 
pystyssä,  pitkävartinen  mela  lujasti  kai- 
nalossa. 

Oltiin  puolikoskessa.  Veneet  kiitivät 
hirmuista  vauhtia.  Silloin  —  kun  kerran 
salama  oikein  kirkkaasti  välähti,  näytti 
etummaisen  veneen  perämies,  se  luotet- 
tu koskenlaskija,  yhtäkkiä   horjahtavan. 


Kaikki  säikähtivät,  että  nyt  heidät  hukka 
perii,  kun  tiennäyttäjä  tupertui. 

Mutta  uuden  salaman  taas  valaistessa 
nähtiin,  että  pystyssä  se  sittenkin  on  vielä 
laskumies,  melan  varsi  vankasti  kouris- 
saan.   Ja  kaikki  rauhoittuivat. 

Kosken  alle  päästyä  mies  tajuttomana 
retkahti  veneen  pohjalle,  ja  mela  heltesi 
käsistä.  Vasta  silloin  huomattiin,  että  sa- 
lama oli  iskenyt  melan  varteen  ja  puhkas- 
sut  mieheltä  silmän.  Jännitys,  voimakas 
vastuunalaisuuden  tunto  oli  pitänyt  mies- 
tä pystyssä,  kunnes  oltiin  ohi  vaarapai- 
kasta. 

■  ■  ■  ■ 

Kjiriotusharjotuksia 

musteella 

Kaikki  edelliset  kirjotusharjotukset,  ensimäisestä  ruveten,  on 
vähitellen  suoritettava  musteella  vihkoihin.     Lisäksi 

Hiukkanen  kielioppia 

Ohjeeksi  opettajalle 

Suomenkieltä  on  suomalaisen  helppo  oppia  kirjotta- 
maan oikein,  sillä  yleensä  kirj otetaan  sanat  samalla  tavoin 
kuin  ne  lausutaankin.  Pahin  poikkeus  tästä  säännöstä  on 
meidän  kirjakielessä  oleva  kirjain 

d 

jota  kansan  puheessa  tuskin  missään  käytetään.  Länsi- 
Suomessa  ja  paikoin  Pohjanmaalla  kuuluu  d:n  sijalla  r 
(esim.  „lähden"  sanotaan:  „lähren";  „myydään,,  —  »myy- 
rään"). Savon  ja  Karjalan  murteissa  d  joko  jätetään  pois 
tahi  on  sen  sijalla  v:n  kaltainen  äänne  (esim.  „lähden" 
kuuluu  siellä:  „lähen";  ,,myydään"  —  „myyvään").  Hä- 
meessä paikoin  kuullaan  d:n  sijalla  1  (esim.  „lähden"  on 
siellä  „lählen";  myydään"  —  syylään").  Mutta  mis- 
sään ei  kansa  käytä  d:n  sijasta  t:tä,  jonka  virheen 
alottelevat  kirj  ottajat  enimmiten  tekevät,  samaten  kuin 
tottumattomat  kirjakielen  tavottelijat  puhuessaan. 

Tästä  saat  hyvän  ohjeen: 

Jos  kirj  ottaessasi  joudut  kahden  vaiheelle,  onko  tuo- 
hon pantava  t  vai  d, 

muistele  silloin,  kuinka  se  sana  lausuttiin  kotiseutusi 
murteessa  — 

mutta  varo  samalla,  ettet  anna  kaikenlaisten  hienoste- 
li jäin  puhetavan  itseäsi  pettää  — 

Jos  kansan  puheessa  siinä  kohden  ei  käytetä  kovaa  t:tä, 
et  sitä  myöskään  saa  kirjottaa,  vaan  siihen  on  pantava  d. 

Tästäkin  kirjasta  löydät  monta  sanaa,  joissa  esiintyy 
milloin  t,  milloin  taas  d ;  niistä  voit  koetella,  kuinka  tämä 
ohje  pitää  paikkansa. 


Lause 

Jos  tahdot  sanoa  toiselle  jotakin  sillä  tavoin,  että  toi- 
nen sinun  ajatuksesi  ymmärtäisi,  täytyy  sinun  järjestää 
ajatuksesi  lauseiksi.  Esim.  Nyt  on  kaunis  ilma.  —  Istu- 
altaan rikas  haastaa. 

Lause  alkaa  isolla  kirjaimella  ja  sen  loppuun  on  pan- 
tava .  (piste). 

Voit  myös  kysyä  toisen  ajatusta.  Esim.  Miksi  itket, 
Anni?  —  Etkö  vielä  osaa  lukea,  Matti? 

Kysymyksen  lopussa  käytetään    ?    (kysymysmerkki). 

Käskyä,  ihmettelyä  tahi  muuta  äkillistä  tunnelmaa  il- 
maistessa käytetään  !  (huutomerkki).  Esim.  Kuule,  Yr- 
jö !  —  Kas,  tuossa  tulee  kelpo  mies ! 


pilkku 
puolipiste 
kaksoispiste 
ajatusviiva 


käytetään  lauseen  sisällä, 
sen  eri  osien  välissä. 


„  "  lainausmerkkejä  käytetään  toisen  sanoja  ker- 
toessa. 

(  )     sulkumerkkien  väliin  pannaan  selittäviä  sanoja. 

Tarkastele  välimerkkien  käytäntöä  seuraavissa  lau- 
seissa : 

Susi  suorassa,  lammas  väärässä. 

Kolme  vikaa  voilla:  talvella  jäänä,  suvella  sulana;  se 
pahin,  kun  sitä  ei  ole. 

„Sinne  minä  en  mene"  —  sanoi  pohjalainen  putkaa  — 
„enkä  pane  hevostanikaan". 

„Ei  kaipaa  kalaa,  kun  saa  hyvää  silakkaa",  sanoi  sa- 
volainen lahnaa  leikatessaan.  (Siellä  sanotaan  kaikkea 
miolakalaa  »silakaksi"). 


Sanan  eri  osia  yhdistämässä  käytetään  -  (tavumerk- 
ki).    Esim.   Harha-askel,  maa-aateli. 

1  (heittomerkki)  pannaan  poisjätetyn  kirjaimen  tilalle. 
Esim. 

Ei  oikeutta  maassa  saa, 
jok*  itse  sitf  ei  hanki. 
Suomenmaassa  elää  kelpaa: 
puun  kuorta  syödään, 
ve'en  kuorta  käydään. 


Sellaiset  nimet  kuin 

Jussi,    Elsa,    Boston,    Helsinki,    Amerikka,    Suomi, 
Venäjä, 

ovat  erikoisnimiä  ja  kirj otetaan  isolla  alkukirjaimella. 


Aatteen  alkeita 


Pääasiallisesti   „Socialist   PrimerinM   mukaan,  josta  kuvatkin 
ovat  otetut. 


Köyhä  mies  kerjää.  Köyhällä  miehel- 
lä on  nälkä.  Rikas  mies  ei  anna  mitään 
kerjäläiselle. 

Miksi  rikas  mies  ei  anna  kerjäläiselle 
rahaa?  Sentähden,  ettei  se  raha  tuottaisi 
mitään  hyötyä  rikkaalle  miehelle. 

Miksi  köyhä  mies  ei  mene  työhön  ?  Hä- 
nellä ei  ole  työtä. 

Eikö  hän  voisi  mennä  tehtaaseen?  Ei; 
tehdas  ei  ole  hänen.  Rikas  mies  omistaa 
tehtaan. 

Miks'ei  mies  mene  kaivokseen?  Rikas 
mies  omistaa  kaivoksenkin. 

Rikas  mies  omistaa  kaikki  työpaikat. 
Rikas  mies  on  kapitalisti. 

Miksi  ei  rikas  mies  ota  kerjäläistä  työ- 
hönsä?    Sentähden,  että  hänellä  on  kyl- 


liksi  työntekijöitä,  nuorempia  ja  vanhem- 
pia kuin  tämä  mies. 

Niin   täytyy  köyhän   miehen   kerjätä 
Onko  se  oikein? 

Tämä      mies 

on  nuorempi. 

Tämä  mies  ei 

vielä   kerjää. 

Mitä  hän  tah- 
too?        Hän 

pyytää  työtä 

kapitalistilta. 
Mutta  eikö  sekin  ole  kerjäämistä?  Melkein 
se  on  sitä,  usein  yhtä  vaikeata  ja  alentavaa 
kuin  kerjääminen.  Oikeastaan  se  on  it- 
sensä myymistä  toisen  käytettäväksi. 
Työmies  ei  saa  omaksensa  sitä,  mitä 
hän  tekee.  Kuka  sen  saa?  Kenen  hyö- 
dyksi työmiehen  täytyy  tehdä  työtä? 

Mitä  varten  kapitalisti  ottaa  miehen 
työhön?  Rikastuaksensa  hänen  työstän- 
sä. Ei  rikas  sillä  köyhää  auta,  jos  hän 
köyhällä  työtä  teettää.  Itseänsä  rikas  sil- 
lä hyödyttää. 


Mutta  miksi  työmies  ollenkaan  menee 
kapitalistille  työhön  ?  Saadaksensa  palk- 
kaa. Muutoin  hän  joutuisi  kerjäämään 
tahi  kuolisi  nälkään. 

Kapitalisti  maksaa  niin  vähä  palkkaa, 
että  työmies  sillä  niukuin  naukuin  elää. 
Kapitalisti,  joka  kaikki  omistaa,  hyötyy 
työmiehen  työstä  monta  vertaa  enemmän 
kuin  työmies  itse.  Eikö  se  ole  kierää 
peliä?  \i  ; 


Ennen  pidettiin  neekereitä  orjina.  Jos 
neekeri  laiskotteli,  löi  omistaja  häntä 
ruoskalla.  Hänellä  oli  siihen  laillinen  oi- 
keus. Hän  omisti  orjan  ja  sai  tehdä  sille, 
mitä  tahtoi. 

Nyt  sellainen  laki  on  kumottu.  Nee- 
keri-orjat on  vapautettu.  Kovin  heillä 
olikin  surkea  olo.  Ruoskalla  pakotettiin 
tekemään  työtä.  Mutta  omistaja  piti  huo- 


Ien  heidän  ravinnostaan  ja  terveydestään. 
Ruoka  ja  asunto  heillä  oli  aina  varma, 
vaikka  ei  hyvä. 

Tämä  on  valkonen  mies.   Hän 
on  orja  tänäkin  päivänä,  vaik- 
ka häntä  ei  ruoskalla   työhöni 
ajeta.    Hän  on  palkka-orja. 

Hän  olisi  iloinen,  jos  hänellä 
aina  olisi  asunto  ja  ruoka  tie- 
dossa. Mutta  hänen  isäntänsä 
ei  huolehdi  hänen  toimeentu- 
lostaan eikä  terveydestään.  Ei  välitä, 
vaikka  orjansa  kuolisivat  millä  hetkellä. 
Toisia  on  aina  tarjolla. 

Laki  tulee  vielä  lopettamaan  palkka- 
orjuudenkin. 


Poika   parka   on   loukannut   kätensä. 
Pitkät  päivät  hän  on  työskennellyt  teh- 


taassa  vaarallisten  koneitten  ääressä.  Nyt 
hänestä  taitaa  tulla  raajarikko  koko  ijäk- 
seen.  %  , 

Hän  on  lapsi-orja. 

Lasten  tulisi  saada  leikkiä,  käydä  kou- 
lua, kasvaa  ja  voimistua.  Tehdastyö  on 
lapsille  liian  raskasta,  liian  ikävää,  liian 
vaarallista;  se  runtelee  ja  tappaa  heidät. 

Miehiä  on  tehtaisiin  tarjolla  yllin  kyl- 
lin. Mutta  lapsilla  voidaan  teettää  työtä 
halvemmalla  palkalla  kuin  aikuisilla. 
Lapset  eivät  kykene  vaatimaan  oikeuksi- 
ansa. Heitä  saa  kapitalisti  pitää  niin  kur- 
jasti ja  kohdella  niin  huonosti  kuin  ha- 
luaa. 

Mistä  johtuu  lapsi-orjuus?  Siitä,  että 
kapitalisti  omistaa  tehtaat.  Siitä  syystä 
kulkevat  miehet  työttöminä  ja  lapsilla 
teetetään  orjan  työtä. 

Aika  tulee,  ettei  lasten  tarvitse  käydä 
tehtaissa  työssä.  Silloin  ei  ole  orjia  eikä 
orjain  isäntiä.  Silloin  kaikki  miehet  teke- 
vät työtä;  kaikki  ovat  vapaita,  lapset  iloi- 
sia ja  onnellisia, 


Renki  on  kyntämässä.  Isäntä  katsoo 
aidan  takaa.  Rengin  täytyy  viljellä  suu- 
ren talon  kaikki  pellot.  Hän  on  köyhä, 
vaikka  tekee  työtä  uutterasti. 

Isäntä  kulkee  jouten,  hyvissä  vaatteis- 
sa, silkkipytty  päässä.  Hänen  kätensä 
ovat  pehmeät  ja  valkoiset.  Hänen  ei  tar- 
vitse tehdä  työtä;  hän  teettää  työt  ren- 
gillä. Hän  vain  omistaa  talon.  Hän  saa 
myydä  kaikki  tuotteet,  mitä  rengin  työl- 
lä kasvaa.    Hän  on  rikas  mies. 

Rengin  työllä  maa  kasvaa  ja  karja  lyp- 
sää, mutta  isäntä  siitä  hyödyn  nauttii. 
Omistus-oikeutensa  nojalla  isäntä  riistää 
itselleen  rengin  työn  tulokset.  Renki  py- 
syy aina  köyhänä.  Kovasta  raatamisesta 
hän  vanhemmiten  menettää  terveytensä 
ja  työkykynsä.  Sitte  kun  isäntä  on  ren- 
kiä aikansa  pitänyt  ja  työllä  rääkännyt, 
eikä  renki  enää  jaksa  kyllin  hurjasti  reh- 

kiä,  ajaa  isäntä  rengin  pois  talosta.  Ren- 
gille jäävät  ryysyt  ylle,  tie  eteen  ja  nälkä 
evääksi. 

Eikö  tämä  ole  hirveä  vääryys? 

Maa  pitäisi  kuulua  kaikille  ja  maan 
tuotteet  tulla  kaikkien  nautittavaksi. 


Kas,  tässä  on  työlakko.  Miehet  ovat 
poistuneet  työstä.  Miksi  he  ovat  tehneet 
lakon?  Eivät  voi  elää  niin  pienellä  pal- 
kalla kuin  kapitalisti  maksaa,  eivätkä  jak- 
sa tehdä  niin  pitkiä  päiviä  kuin  hän  teet- 
tää. He  vaativat  parempaa  palkkaa  ja 
lyhempää  päivää.  Kun  kapitalisti  ei  muu- 
ten taivu,  koettavat  he  lakolla  pakottaa 
häntä  suostumaan  vaatimuksiinsa. 

Voittavatko  työmiehet  lakon  ?  Joskus 
voittavat,  joskus  eivät  voita.  Jos  he  py- 
syvät lujina;  jos  toiset  toverit  heitä  avus- 


tavat,  ja  jos  heillä  on  vankat  järjestöt  tu- 
kenansa, täytyy  kapitalistin  lopulta  tai- 
pua. 

Usein  onnistuu  kapitalistin  hankkia 
järjestymättömiä  työläisiä  lakon  rikko- 
jiksi. Ne  eivät  ymmärrä,  että  he  siten  va- 
hingoittavat kaikkien  työläisten  etua  — 
siis  omaakin  etuansa.  Jos  lakkolaiset  saa- 
vat sen  selitetyksi  rikkureille,  yhtyvät  ne- 
kin lakkoon,  ja  kapitalisti  jää  ilman  työ- 
väkeä. Sitä  estääksensä  kapitalisti  palk- 
kaa pyssyhurttia,  jotka  eivät  päästä  lak- 
kolaisia rikkurien  puheille. 

Ei  saisi  olla  kapitalisteja  ja  palkka-or- 
jia, ei  isäntiä  ja  renkejä.  Kaikkien  tulisi 
olla  työllään  eläviä  ihmisil. 

Mitäs  tässä  hommataan?     Tappelevat- 
ko he  ruuasta?     Eläimet   tappelevat   ra- 

vinnosta.     Nälkäiset  ihmiset  myös  taiste- 
levat leivästä. 

Mutta  näiden  ihmisten  ei  tarvitse  ta- 
pella. Heillä  on  ruokaa  riittävästi.  Isä 
on  työssä  rautatiellä.  Äiti  tekee  työtä 
kotona.  Lapsi  ei  tee  työtä.  Se  on  vielä 
pieni.  Kuitenkin  se  saa  kyllikseen  ruokaa. 
Jokainen  saa  kyllikseen.  Kenenkään  ei 
huoli  olla  nälässä. 

Tämmöisiä  perheitä  on  paljo.  Mutta 
nykyaikana  on  paljo  sellaisiakin  perheitä, 
jotka  kärsivät  nälkää.  Miksi  niillä  ei  ole 
ruokaa?  Sentähden,  että  rikkaat  ovat 
vallanneet  haltuunsa  kaikki  elintarpeet, 
s.  o.  kaiken  ruuan.  Työväki  viljelee  pel- 
lot, ruokkii  karjan,  pyytää  kalat  merestä. 
Mutta  työväki  ei  saa  niitä  itsellensä.  Ne 
joutuvat  omistajille,  jotka  eivät  ole  niistä 
mitään  vaivaa  nähneet.  Työväen  täytyy 
heiltä  ostaa  kalliilla  hinnalla  samat  elin- 
tarpeet, joita  he  pienellä  palkalla  ovat 
tuottaneet  omistajille.  Toisinaan  työvä- 
ellä ei  ole  rahaa,  millä  ostaa.  Silloin  tulee 
nälkä. 

Tässä  maassa  olisi  kyllin  ruokaa  kai- 
kille ja  kaikki  ihmiset  voisivat  elää  hyvin, 
jos  asiat  olisi  toisin  järjestetty.  Jos  pel- 
lot, karjat,  tehtaat  ja  kalavedet  eivät  olisi 


muutamien  rikkaitten  omistajien  käsissä, 
ei  kukaan  joutuisi  työttömäksi  ja  kärsi- 
mään puutosta. 

Me  vaadimme  asiat  toisin  järjestettä- 
viksi.   Me  olemme  sosialisteja. 

Sosialistit  vaativat  olot  muutettaviksi 
niin, 

että  kaikilla  ihmisillä  on  oleva  oikeus 
elää  työllänsä; 

että  työkoneet,  tehtaat,  kaivokset, 
maat  ja  kaikki  työpaikat  tulevat  koko 
kansan  omaisuudeksi; 

että  kenenkään  ei  huoli  kerjätä  toiselta 
työtä  eikä  ruokaa; 

että  kukaan  ei  saa  olla  toisen  orja; 

että  toisen  täytyy  tehdä  työtä  elääk- 
sensä  niinkuin  toisenkin. 

Sosialistit  eivät  ketään  vihaa,  vaan  ra- 
kastavat kaikkia. 

Sosialistit  rakastavat  kaikkia  yhtä  pal- 
jon. 

Sosialistit  tahtovat  tehdä  kaikki  yhtä 
vapaiksi  ja  onnellisiksi. 


•^HH-2^ 


49 


Poikien  rautatie 

(Fred   D.   "VVarrenin   mukaan) 

,,Hei,  Toivo,  tules  ajamaan 
mun  höyryvaunullani!"  huu- 
si nuori  Vessu  Lyhkänen  ko- 
tinsa puutarhan  portilla,  kun 
hänen  hyvä  toverinsa  Toivo 
kulki  siitä  sivu.  Toivo  tuli 
katsomaan  Vessun  ,, höyry- 
vaunua".  Siinä  oli  noin  viit- 
tä jalkaa  pitkä  ja  kolmea  le- 
veä lava  asetettuna  vanhain 
vankkurien  pyörien  päälle.  Hylkylau- 
doista  ja  rimoista  oli  laitettu  tasainen  ra- 
ta, noin  sadan  jalan  mittainen. 

,, Eikös  se  ole  hyvä?"  kysyi  Vessu  ihail- 
len käsialojansa.  ,,Astu  vaunuun,  niin 
saat  vapaan  kyydin!" 

Toivo  nousi  vaunuun  ja  Vessu  alkoi 
työntää. 

,,Voi,  kun  se  oli  lystiä!"  huudahti  Toi- 
vo tien  päähän  päästyä.  ,,Vie  minut  ta- 
kaisin nyt!" 

,,Vien  kyllä",  vastasi  Vessu,  ,,jos  ostat 
tiketin". 

,, Minkä  tiketin?  Paljonkos  se  mak- 
saa?" kysyi  Toivo  hämmästyneenä. 

,, Mitäs  sulia  on?"  tiedusti  Vessu,  kuin 
ovela  rahamies  ainakin.  Toivo  tyhjensi 
taskunsa  ja  näytti  tavaransa.  Olihan  sii- 
nä monenlaista  kapinetta,  niinkuin  poi- 
kain taskuissa  tapaa  olla.  Vessu  tarkas- 
teli tuota  varastoa  tuntijan  silmällä  ja  sa- 
noi:   „ Näillä  saat  neljä  tikettiä". 

Jonkun  aikaa  tingittyä  kauppa  syntyi. 

Pian  oli  uudesta  rautatiestä  tieto  levin- 
nyt koko  kylään.  Kaiken  kokoisia  ja  jos 
jonkinnäköisiä  poikia  alkoi  tulla  paikalle. 
Vessun  liike  kävi  kuin  siimaa.  Ennen  pit- 
kää Vessu  huomasi  olevansa  varakas. 
Kohta  hän  ei  enää  itse  viitsinyt  työntää 
vaunua,  vaan  palkkasi  pari  pikku  poikaa 
lykkäämään.  Se  veteli  mainiosti.  Vessun 
ei  tarvinnut  vaivata  itseään,  ja  ,, rahaa" 
tuli  yhtä  paljon  kuin  ennenkin. 

Muutamissa  päivissä  oli  Vessu  saanut 
haltuunsa  jokikisen  napin,  veitsen,  pal- 
lon, pallokepin,  hakaneulan  ja  ongenkou- 
kun mitä  kylässä  oli;  sitäpaitsi  oli  hänellä 
koko  takapiha  täynnä  kissoja,  koiria  ja 
koiran  penikoita.  Mutta  vaikka  hän  kuin- 
ka useasti  vaihteli  työntöpoikia,  alkoi  lii- 
ke vähitellen  lamaantua.  Sitä  hän  ei  voi- 
nut ymmärtää.  Poikia  oli  kylliksi  paljon 
ja  niillä  oli  hyvä  halu  ajaa,  juna  oli  läh- 

tovalmiina  ja  työntäjät  paikalla,  mutta 
matkustajia  puuttui.  Vihdoin  Vessu  ko- 
keeksi alensi  hintoja.  Siitä  liike  hiukan 
virkistyi,  mutta  pian  se  oli  lamassa  taas. 

,,Isä  on  jutellut  panikki-ajasta",  tuu- 
maili Vessu.  ,,Ehkä  nyt  on  sellainen  ai- 
ka käsissä.  Minua  se  tosin  ei  haittaa;  mi- 
nulla on  tavaraa  ihmeesti". 

Kuitenkin  Vessu,  jolla  oli  terävä  liike- 
äly,  päätti  ryhtyä  pulaa  auttamaan.  Hän 
oli  huomannut,  että  ne  ,, rahat",  mitä  hän 
maksoi  pojille  vaunun  lykkäämisestä,  oli- 
vat hyvin  nopeasti  ja  helposti  tulleet  hä- 
nelle takaisin. 

,, Minäpä  otan  ja  panen  pojat  tekemään 
töitä  itselleni;  sillä  tavoin  tulee  rahaa 
enemmän  liikkeelle,  ja  minä  saan  rauta- 
tieni käyntiin  taas". 

Vessu  ilmotti  tarvitsevansa  työväkeä 
rakentamaan  asemahuonetta.  Työhön 
pyrkijöitä  ilmestyi  paljon.  Niistä  Vessu 
valitsi  taitavimmat.  Sitte  hän  ilmotti  os- 
tavansa laatikoita,  lautoja,  nauloja  y.  m. 
rakennustarpeita.  Kohta  oli  pihan  peräl- 
lä vilkas  hyörinä.  Salavihkaa  kuljettivat 
pojat  sinne  lautoja,  laatikoita  ja  aitarimo- 
ja,  joista  Vessu  nyt  maksuksi  antoi  heille 
takaisin  heidän  omia  entisiä  kapineitaan. 

Ahkerasti  tehtiin  töitä.  ,,Juna"  kulki 
useammin  kuin  ennen,  ja  asemahuone 
valmistui  nopeasti.  Töitten  lopetettua- 
kin oli  pojilla  vielä  ,, rahoja"  viljalti,  jo- 
ten rautatie  oli  ahkeraan  käynnissä.  Mut- 
ta muutamien  päivien  kuluttua  alkoi  rau- 
tatie-liike vähentyä  ja  viimein  se  tykkä- 
nään seisahtui.  Vessu  katseli  varastojan- 
sa ja  havaitsi  itsellensä  kertyneen  omai- 
suutta entistä  enemmän,  vaikka  hän  siinä 
sivussa  oli  teettänyt  asemahuoneen,  osta- 
nut siihen  aineet  ja  maksanut  työpalkat. 

,, Lienee  paniikki-aika  taas",  hän  päät- 
teli katsellen  asemahuoneensa  pienistä 
ikkunoista  poikien  surullisia  naamoja. 
,, Täytynee  tässä  jotakin  keksiä  liikkeen 
virkistämiseksi'7. 

Vessu  olikin  koko  mestari  keksimään 
töitä  pojille,  jotka  halusivat  ajaa  rauta- 
tiellä. Hän  puhdistutti  heillä  pihamaan, 
valkasutti  aidat  ja  hedelmäpuitten  rungot 
sekä  kitketti  rikkaruohot  kasvitarhasta. 
Näistä  töistä  hän  maksoi  runsaasti,  hyvin 
tietäen,  että  ne  ,, rahat"  pian  tulevat  hä- 
nelle takaisin.  Jonkun  aikaa  liike  oli  mai- 
nion hyvä,  mutta  kun  pojilta  rahat  lop- 
puivat, seurasi  pysähdys. 

Tällä  kerralla  alkoi  poikajoukosta 
kuulua  mutinaa.  Toivo  —  se  ensimäinen 
matkustaja  Vessun  rautatiellä  —  näytti 
erityisesti  ynseältä.  Hän  oli  saanut  sel- 
ville, että  Vessu  keräsi  haltuunsa  koko 
poikajoukon  omaisuuden,  ilman  vähintä- 
kään vaivannäköä,  ja  hän  rupesi  itsek- 
seen ajattelemaan  keinoja  tuon  nuoren 
rautatie-porhon  kukistamiseksi.  Ensin 
hän  aikoi  ryhtyä  rakentamaan  omaa  rau- 
tatietänsä, mutta  hän  hylkäsi  sen  ajatuk- 
sen, sillä  hän  tiesi,  ettei  pojilla  enää  ollut 
mitään  millä  maksaa  kyydistä. 

Lopulta  hän  sai  uuden  aatteen  pää- 
hänsä. 

Hän  kutsui  pojat  kokoukseen  Ukko 
Pehkosen  tyhjälle  tontille,  vastapäätä 
Vessun  rautatietä,  kuja  vain  välissä.  Ves- 
su vähä  epäili  tuota  kokousta;  hän  ei  siitä 
oikein  pitänyt.  Vessu  lähetti  sinne  par- 
haan ystävänsä  ja  apurinsa  Nahka-Juu- 
son urkkimaan,  mitä  siellä  tapahtui. 

Toivo  avasi  kokouksen  näinkuuluvalla 
puheella: 

,, Toverit  ja  kansalaiset!  Minun  on  tur- 
ha tätä  asiaa  teille  pitkälti  selittää,  sillä 
te  sen  jo  tiedätte.  Me  tahtoisimme  ajella 
rautatiellä,  mutta  vaikka  me  on   kovasti 

paiskittu  töitä  Vessulle,  ei  meillä  ole  mi- 
tään millä  maksaa  kyytimme.  Toisinaan 
meillä  kyllä  on  paljokin  nappeja,  neuloja, 
onkia  ja  muita  tavaroita,  mutta  kun  Ves- 
su  saa  ne  haltuunsa,  ei  häneltä  heltiä  mi- 
tään, jos  ei  hänellä  satu  olemaan  työtä 
teetettävänä.  Sitte  me  menetämme  hä- 
nelle taas  kaikki  rahamme.  Niin  vie  Ves- 
su  meiltä  sekä  työn  että  rahat". 

Jyrisevät  suosion-osotukset  keskeytti- 
vät puheen  tällä  kohtaa.  Sitte  Toivo 
jatkoi: 

,, Toverit  ja  kansalaiset!  Nyt  minä  olen 
keksinyt  sellaisen  keinon,  että  me  kaikki 
saamme  ajella  niin  paljo  kuin  haluttaa". 

,, Millä  tavalla?"  kymmenkunta  kiih- 
keätä ääntä  yhtäaikaa. 

,,Niin  —  millä  tavallako?"  kertasi  pu- 
huja. ,, Sillä  tavalla,  että  rakennamme 
yhteisesti  itsellemme  oman  rautatien". 

,,Siit?  ei  tuu  mittää",  huusi  joku  toisten 
takaa.  H 

,, Tulee  siitä!"  vakuutti  Toivo.  ,,Me  ju- 
listamme kaikille  tämän  kylän  pojille,  et- 
tä jos  he  rupeavat  osille,  niin  saavat  ajel- 
la minkä  tahtovat". 

Ilmotettiin  otettavan  vastaan  raken- 
nus-aineita y.  m.  rautatien  tarpeita.  Iltaan 

mennessä  oli  paikalla  jo  sievonen  varasto 
kaikenlaisia  pyöriä,  lautoja  ja  hirren  pät- 
kiä. Seuraavina  päivinä  rakennettiin 
,, Poikien  Yhteis-Rau- 
tatie"  (P.  Y.  R.). 
Pienille  paperilapuil- 
le merkittiin,  kuinka 
monta  tuntia 
itsekukin  po- 
jista oli  teh- 
nyt työtä. 
Sitte  kun  tie 
valmistui, 
määrättiin 
arvalla,  ket- 
kä ensiksi 
pääsivät  aja- 
maan. Sen- 
jälkeen  pojat 
rotellen. 

Vessu  —  kapitalisti  —  joutui  tästä 
hommasta  aivan  ymmälle.  Katsellessaan 
kujan  toisella  puolella  vallitsevaa  liikettä 
hänen  alkoi  käydä  kateeksi.  Hänen  oma 
,,  höyry  vaununsa' '  ruostui  tuossa  jouti- 
laana. 

,,Lähdempä  katsomaan  sitä  hiton  lai- 
tosta",  hän  vihdoin   päätti,   sulki   pikku 


saivat  lykätä  ja  ajaa  vuo- 

asemahuoneensa  oven  ja  meni  Yhteis-rau- 
tatielle.  Siellä  hänen  entiset  matkusta- 
jansa ja  työntekijänsä  ottivat  hänet  vas- 
taan ystävällisesti,  selittäen  ilolla  ja  ihas- 
tuksella, kuinka  erinomaisesti  tämä  laitos 
työskenteli. 

,,Vai  niin",  sanoi  Vessu,  ,, mutta  miten- 
käs tästä  tiestä  voittoa  tulee  —  kuka  sil- 
lä tienaa  ?" 

,, Tästä  ei  tule  voittoa,  eikä  tällä  ku- 
kaan tienaa.  Me  ajamme  ja  lykkäämme 
joka  mies;  yhdellä  työnnillä  saa  tavalli- 
sesti ajaa  kuusi  kertaa.  Sinun  tielläsi  piti 
lykätä  kahdesti  saadakseen  yhden  kerran 
ajaa.  Kyllä  tämä  sentään  on  eri  homma!" 

,,Koetetaas  hänellä  ajaa",  sanoi  Vessu 
ja  astui  vaunuun.  Tarjosi  kuljettajalle 
maksuksi  joitakin  pikku  kapineita,  jotka 
hänen  rautatiellään  olivat  käyneet  rahas- 
ta.    Mutta  kuljettaja  ei  niistä  huolinut. 

,,Nuo  tuollaiset  eivät  kelpaa  tällä  ra- 
dalla", sanoi  kuljettaja.  ,,Jos  sinulla  ei 
muuta  ole,  astu  pois  ja  kävele.  Kuulit- 
kos?" 

,,Ei  minulla  ole  muuta.  Milläs  tavalla 
minä  pääsisin  ajamaan  niinkuin  tekin?" 
hän  kysyi. 

,,Astu  alas  vaunusta  lykkäämään,  niin 
sitte  saat  ajaa  vuorollasi.  Täällä  ei  muu 
tule  mihinkään  kuuloon  kuin  työ". 


Sotamies 

Nuori  mies  —  alhaisin  tarkotusperä  mi- 
tä elämälläsi  voisi  olla,  olisi  sotilaaksi  me- 
neminen. Hyvä  sotamies  ei  koskaan  yri- 
täkään erottaa  oikeata  väärästä.     Hän  ei 


koskaan  ajattele;  ei  koskaan  harkitse; 
hän  vain  tottelee.  Jos  hänet  komenne- 
taan ampumaan  kansalaistovereitansa, 
ystäviänsä,  naapureitansa  tahi  omia  suku- 

laisiaan,  hän  tottelee  arvelematta.  Jos 
hänen  käsketään  ampua  pitkin  tungok- 
seen ahdettua  katua,  kun  köyhät  ovat 
lähteneet  vaatimaan  leipää,  hän  tottelee; 
nähdessään  vanhuksien  valkohapset  ve- 
ren tahraamina  ja  sydänveren  ryöppyä- 
vän naisten  povesta  ei  hän  tunne  sääliä, 
ei  katumusta.  Jos  hänet  on  määrätty  ko- 
mennuskuntaan,  jonka  tehtäväksi  on  an- 
nettu jonkun  sankarin  tai  hyväntekijän 
telotus,  hän  empimättä  laukasee,  vaikka 
tietää  sillä  luodilla  puhkasevansa  jaloim- 
man sydämen  mitä  ihmisrinnassa  milloin- 
kaan on  sykkinyt. 

Hyvä  sotilas  on  sokea,  sydämetön,  sie- 
luton murhakone.  Hän  ei  ole  mies.  Eikä 
hän  ole  eläinkän,  sillä  pedotkin  tap- 
pavat ainoastaan  itsensä  säilyttämisen 
vuoksi.  Kaiken  mikä  hänessä  oli  ihmistä, 
kaiken  mikä  hänessä  oli  ylevää,  kaiken 
mistä  mies  on  tehty  —  sen  hän  vannoi 
pois  luotansa  silloin,  kun  rupesi  sotapal- 
velukseen. Hänen  mielensä,  omatunton- 
sa, itse  hänen  sielunsa  on  hänen  päällik- 
könsä huostassa. 

Mies  ei  voi  vajota  alemma  kuin  soti- 
laaksi; sen  syvemmälle  emme  pääse. 

Jack  London. 

"Sosialismin  isä" 

Karl  Marx  oli  op- 
pinut, nerokas  ja  sel- 
västi ajatteleva  mies. 
Hän  paljasti  työvä- 
elle sen  kieron  jär- 
jestelmän, jonka  no- 
jalla rikkaat  ovat  pi- 
täneet köyhiä  orji- 
nansa ja  laiskotel- 
len, herkutellen  yhä 
vaan  rikastuneet  nii- 
den työnteosta.  Hän 
neuvoi  työväelle,  et- 
tä tästä  orjan  ase- 
masta pelastuaksen- 
sa  täytyy  kaikkien 
köyhien  yhtyä  liittoon  keskenänsä.  Pik- 
ku joukkojen  yrityksistä  ei  ole  suurta- 
kaan apua,  hän  selitti.  Orjuus  saadaan 
loppumaan  vasta  sitte,  kun  kaikki  työn- 
tekijät yksimielisesti  vaativat  olot  niin 
järjestettäväksi,  ettei  toinen  voi  käyttää 
hyväksensä  toisen  työtä  sillä  lailla  kuin 
nyt,  vaan  että  jokaisen  on  saatava  työn- 
sä täysi  tulos  itsellensä. 

Suuri  osa  työväkeä  ei  vielä  ole  selvillä 
tästä  asiasta.    He  luulevat  olevansa  va- 

paita,  vaikka  tositeossa  ovatkin  kapitalis- 
tien orjia.  Sosialistit  koettavat  saada  ko- 
ko mailman  työväestön  ymmärtämään 
asemansa. 

Karl  Marx  oli  syntynyt  Trierin  kau- 
pungissa Saksassa  5  p.  Toukokuuta  v, 
1818.  Hänen  vanhempansa  olivat  juuta- 
laista sukuperää,  mutta  Karl  Marxia  ei 
ulkonäöstä  olisi  voinut  tuntea  juutalai- 
seksi. Tosin  hän  oli  tummaverinen,  mut- 
ta hyvin  avokatseinen,  miellyttävän  nä- 
köinen mies;  vankka  nenä  todisti  lujaa 
luonnetta,  samalla  kun  hienopiirteinen 
suu  ilmaisi  lempeyttä;  vartaloltaan  hän 
oli  pitkä  ja  notkea. 

Vallanpitäjät  Europan  mantereella  hy- 
vin pian  käsittivät,  kuinka  vaarallisia 
Marxin  opetukset  olivat  rikkaille  riistä- 
jille. Keisarit,  kuninkaat  ja  niiden  käty- 
rit vainosivat  häntä  kaikkialla.  Ajelivat 
häntä  maasta  toiseen.  Viimein  hän  sai 
turvapaikan  Englannissa,  jossa  asui  mo- 
net vuodet  köyhänä  maanpakolaisena. 
Siellä  hän  kuolikin,  Lontoossa,  14  p. 
Maaliskuuta  v.  1883. 

Vainot,  köyhyys  ja  muut  kärsimykset 
eivät  koskaan  lannistaneet  Marxin  miel- 
tä.    Hän  oli  aina  iloinen,  leikkisä  ja  hy- 

väliä  tuulella.  Kaiketi  se  johtui  siitä,  et- 
tä hän  oli  niin  varma  asiansa  oikeudesta: 
työväen  lopullisesta  voitosta. 

Hiljalleen  ovat  Marxin  aatteet  ja  ope- 
tukset levinneet  kaikkiin  sivistysmaihin. 
Ne  elävät  syvällä  miljoonien  työntekijäin 
mielissä,  innostuttaen  heitä.  Karl  Marxin 
nimeä  kuullessaan  he  aina  muistavat  hä- 
nen kehotuksensa:  ,, liittykää!" 


Elämän  ohjeita 

L  Ajattele  itse,  tutki  itse. 

Ei  kannata  uskoa  pappien  loruja  eikä 
povarien  jaarituksia.  He  eivät  tiedä  tu- 
levaisista eikä  salaisista  asioista  enempää 
kuin  sinäkään. 

2.   Pidä  toveruus  pyhänä. 

Älä  toveruutta  väärinkäytä.  Kapita- 
listi viettelee  sinua  urkkijaksi  ja  rikkurik- 
si, tarjoten  rahaa.  Mutta  jos,  onneton, 
toverisi  petät,  niin  monta  vertaa  pahem- 
min silloin  petät  itsesi.  Kadotat  entiset 
toverisi;  eikä  kapitalistikaan  sinua  kauan 

suosi,  vaan  ensi  tilassa  potkii  menemään 
kuin  likaisen  koiran. 

3.  Rakenna  yksimielisyyttä. 

Turha  sinun  on  kirkoissa  käymällä  ja 
pappeja  palkkaamalla  taivasta  tavotella. 
Mutta  yhdessä  toisten  työläistoveriesi 
kanssa  voit  toimia  kierojen  olojen  korjaa- 
miseksi tässä  mailmassa  ja  siten  omaakin 
kohtaloasi  parantaa. 

4.  Kunnioita  kelpo  miehiä  ja  hyviä  naisia 

Parhaiten  kunnioitat  hyviä  ihmisiä  ko- 
ettamalla kasvattaa  itseäsi  heidän  kaltai- 
sekseen —  ei  palvelemalla  heitä  epäjuma- 
lina. Ketään  sinun  ei  tarvitse  kumarrel- 
la, mutta  kaikille  sun  tulee  olla  kohtelias, 
varsinkin  vanhoille  ja  sinua  heikommille. 

5.  Vastusta  sotaa. 

Vieraitten  kansojen  halveksiminen  ja 
vihaaminen  ei  ole  isänmaallisuutta,  vaan 
typeryyttä;  sillä  kaikilla  kansoilla  on  toi- 
nen toisestaan  paljon  oppimista  ja  hyötyä. 
Riitojen  ratkaiseminen  väkivoimalla  on 
nykyiselle  sivistyskaudelle  arvotonta  pe- 
rua raakalais-ajoilta.  Sodista  on  hyötyä 
ainoastaan  kapitalistien    ahneudelle;  kai- 

kille  muille  vain  vahinkoa  ja  surkeita  kär- 
simyksiä. 

6.  Älä  rupea  pyssyhurtaksi. 

Huonoista  ammateista  on  murhaajan 
ammatti  kaikista  ala-arvoisin.  Koeta  elää 
niin,  että  aina  voisit  rehellisesti  katsoa 
silmiin  kaikkia  ihmisiä. 

7.  Älä  anna  varastaa  itseltäsi. 

Kaikki  maan  tuotteet  ja  rikkaudet  ovat 
raskaalla  työllä  irti  saatuja.  Joka  ilman 
työtä  tekemättä  nauttii  työn  hedelmiä, 
hän  ryöstää  työntekijältä  sille  kuuluvaa 
omaisuutta.  Sellaista  peliä  vastaan  on 
joukolla  noustava. 

8.  Ole  rohkea  silloin   kun   tarvitaan  — 
mutta  sitkeyttä  tarvitaan  aina. 

Älä  unhota,  että  harkitsemattomissa 
teoissa  tulee  ilmi  kehittymättömyys,  vaan 
ei  urhoollisuus.  Suurinta  uljuutta  vaadi- 
taan hyvin  harkitussa  ja  rauhallisessa, 
mutta  hellittämättömän  sitkeässä  taiste- 
lussa. 

9.  Koko  mailman  köyhälistö:   liittykää! 

Mikään  muu  keino  ei  meitä  pelasta  ny- 
kyisestä orjuudesta  ja  kurjuudesta  kuin 

kaikkien  mailman  työläisten  yhteenliit- 
tyminen. Mutta  siinä  on  edessämme  ko- 
vin laaja  ja  vaikea  työ.  Sentähden  on  si- 
nunkin tehtävä  osaltasi  mitä  voit  yhtei- 
sen urakkamme  perille  viemiseksi. 

10.  Tieto  on  valtaa,  yksimielisyys  voi- 
maa. 

Jos  köyhälistö  olisi  valistuneempaa, 
olisi  kapitalistien  valta  jo  aikaa  ollut  lo- 
pussa. Tietämättömyys  on  meitä  pitä- 
nyt herkkä-uskoisina  ja  eripuraisina,  ja 
sitä  ovat  omistajaluokan  ostokkaat  viek- 
kaasti osanneet  käyttää  hyväksensä.  Sik- 
sipä^koe  hankkia  tietoja  itsellesi  ja  levit- 
tää valistusta  ympäristöösi! 

